הקינטוש

הקינטוש הוא הליך התקנת מערכת ההפעלה של אפל על מחשבים שאינם מתוצרתה של חברת אפל (לא בתוך מערכת הפעלה אחרת, כמו בוירטואליזציה). מהלך זה החל לראשונה מגרסה 10.4, כשמחשבים מתוצרת אפל החלו להתבסס על מעבדים מתוצרת אינטל, ולא על מעבדי PowerPC (או, בקצרה, PPC), כפי שהיה נהוג לפני גרסה זו. שם זה נובע מהצירוף מקינטוש (שמה המורחב של מערכת ההפעלה שאפל מייצרת) ושל המילה האק (באנגלית: hack). זאת מכיוון שמערכות ההקינטוש מהוות גרסה מיוחדת (או גרסה רגילה שכוללת התאמות כלשהן, דוגמת דרייברים מיוחדים לחומרת המחשב, או קרנל ספציפי) למחשבים שאינם מותאמים למערכת ההפעלה של אפל- macOS, על מנת שיפעלו בהם כמו במחשב אפל מן המניין.

Niresh

זוהי הפצה של OS X שהחלה מגרסת 10.7.5- Lion, והוציאה גרסאות גם לMountain Lion (בגרסאות 10.8,10.8.2 ו-10.8.5) וכן ל- (בגרסה Mavericks (10.9.
בשנת 2015 שוחררה גרסה  המבוססת על גרסת 10.10 של macOS ונקראת Yosemite Zone.ההפצה שוחררה בגרסאות 10.10.0 ו-10.10.1 של OS X Yosemite. כמו כן, בשנת 2017 הוציאה החברה הפצה המבוססת על macOS Sierra בגרסה 10.12.3.
בשנת 2018 שוחררה גרסה המבוססת על macOS 10.13 High Sierra. בהמשך שוחררה גם גרסת המבוססת על macOS Mojave , וכן אחת המבוססת על גרסאות הבטא של macOS 10.15 Catalina .
מפתח הפצות אלו עומד גם מאחורי פיתוח הכלי MacPwn, המאפשר התקנת גרסה מקורית של מק על מחשב רגיל (ולא באמצעות הפצות שונות).
מרבית הגרסאות נקראות עם שם המפתח בתחילה (לדוגמה Niresh Mojave), אך לעתים ניתן למצוא גם שם אחר- שם גרסת מערכת ההפעלה בצירוף המילה zone (לדוגמה: Yosemite Zone).

הקינטוש למחשבים עם מעבדים של AMD

בניגוד לדעה הרווחת, ניתן להתקין את OS X גם על חלק מהמחשבים בעלי מעבדי AMD, אך הליך זה סבוך יותר מבמחשב עם מעבד אינטל (כאשר לא משתמשים בהפצות שנועדו למעבדים אלו).הפצות כאלו הן למשל ההפצות של Hackintosh Zone (לשעבר Niresh), שרובן ככולן תומכות במעבדים אלו, או באמצעות שימוש בקרנלים מיוחדים. כמו כן, במידה ורוצים שלדרג את המערכת, זהו דבר קשה גם כן (כיוון ששדרוג המערכת דרך ההגדרות, כמו בכל מחשב מק, לא יעבוד כראוי במחשבים מסוג זה),ועדיף לחכות לגרסה הבאה של הפצה מתאימה למעבדים אלו.

הקינטוש באמצעות גרסה מקורית של מק

בנוסף להפצות, ניתן גם להתקין את OS X על מחשב רגיל גם באמצעות התקנת מק רגילה:ניתן להשתמש בהתקנת המק הרשמית (כדי לעשות זאת יש להעלות את ההתקנה באמצעות bootloader (שכבר כלול בהפצה),כגון iboot,‏Chameleon, ‏Chimera, ‏Clover או שימוש בתוכנות Unibeast ,MacPwn או MyHack (שמאפשרות לצרוב התקנת מק לתוך דיסק און קי, ומוסיפות bootloader בעצמן).

התקנת macOS על מחשבי מק שלא נתמכים רשמית עוד

באמצעות כלים שונים, דוגמת אלו של המפתח dosdude1  או MacPostFactor, ניתן להתקין גרסאות של מערכת ההפעלה על מחשבי מק שכבר לא מקבלים עדכונים על ידי אפל. אמנם מדובר בחומרה של אפל, אך לעתים בשל עדכונים שונים שמחילה אפל ייתכן שהחומרה לא תיתמך לגמרי ויהיה צורך בשימוש בטלאי תוכנה שונים לשם קבלת מערכת הפעלה מתפקדת במלואה במידת האפשר. במקרים מסוימים אף ייתכן כי עדיין תהיה חומרה שלא תיתמך, היות ואי אפשר לייצר טלאי תוכנה עבורה.

macOS בוירטואליזציה

ניתן להתקין את macOS בוירטואליזציה באמצעות שימוש בתוכנות דוגמת VirtualBox, Vmare Player או Vware Workstation (למרות שאף אחת מהן אינה תומכת בכך באופן רשמי). לעיתים ייתכן וזהו אף הדרך הקלה ביותר להתקין את מערכת הפעלה זו על מחשב שאינו מתוצרת אפל, למרות שכמו כל מערכת הפעלה בוירטואליזציה, היא עלולה להיות איטית יותר מכזו המותקנת על המחשב עצמו, כיוון שהיא משתמשת רק בחלק מהמשאבים של המחשב, דבר אשר עלול להיות בעייתי במקרים של כמות RAM מועטה או מעבד לא חזק במיוחד.

חוקיות

יצירת הקינטוש היא דבר המנוגד להסכמי הרישיון של אפל לגבי מערכת ההפעלה macOS, שלהם כל משתמש במערכת ההפעלה צריך להסכים לפני השימוש במערכת ההפעלה. בכל הנוגע לשימוש בעותקים של מערכת ההפעלה (הן העותק המותקן על מחשב שנקנה והן עותק שמורד מהחנות של אפל), ישנה התייחסות אך ורק למחשבים מתוצרת אפל.